ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล เรื่อง นร02670013998
ขอเสนอความคิดเห็นเกี่ยวกับการจัดเทศกาลสงกรานต์ ถนนราษฎร์บูรณะ แขวงบางปะกอก เขตราษฎร์บูรณะ กรุงเทพมหานคร เนื่องจากประชาชนมีความเห็นว่า อยากให้จัดเฉพาะที่เป็นวัฒนธรรมดั้งเดิมของชาวมอญ เช่นทำบุญสรงน้ำพระ เป็นต้น หรือถ้ามีการสาดน้ำควรมีการกำหนดโซนการเล่นแค่เพียงโซนพระประแดง เพราะทุกวันสงกรานต์ ก็จะมีวันไหลในพื้นที่อีก จะมีรถจักรยานยนต์ กลุ่มเด็กแว้นมารวมตัวกัน มีรถกระบะมาเปิดเพลงส่งเสียงดัง โดยปกติจะอนุญาตให้เล่นน้ำได้ถึงเวลา 20.00 น. แต่เจ้าหน้าที่ก็ไม่สามารถควบคุมได้เลย พอถึงเวลาจริงก็เลิกช่วงเวลา 22.00-00.00 น. จึงทำให้เห็นว่า เทศกาลสงกรานต์กลายเป็นการรวมตัวของเด็กแว้น ที่สร้างความเดือดร้อนต่อสังคม ถ้าควบคุมไม่ได้ก็ให้เลิกไปเลย หรือถ้าจะมีสงกรานต์ให้จัดแบบชาวมอญดั้งเดิม กำหนดจุดให้เล่นน้ำได้ตรงท่าน้ำพระประแดงเท่านั้นไม่ควรให้ออกมาช่วงถนนสุขสวัสดิ์ เพราะทำให้การจราจรติดขัด และเสียงดังรบกวนเป็นอย่างมาก (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata